sukhrobnurali/uzbek-legal-corpus huggingface dataset:
BUXORO VA XIVA ShAHARLARINING 2500 YILLIGIGA BAGʻIShLANGAN TANTANALI TADBIRLARNI OʻTKAZISh TOʻGʻRISIDA
(resolution, 2021-02-22)

Buxoro va Xiva shaharlarining 2500 yilligini yuqori saviyada nishonlashni tashkil etish maqsadida Vazirlar Mahkamasi qaror qiladi: 1. Buxoro va Xiva shaharlarining 2500 yilligiga bagʻishlangan yubiley tadbirlarini oʻtkazish dasturi, rejasi va sarf-xarajatlar smetasi 1, 2 va 3*-ilovalarga muvofiq tasdiqlansin. 2. Oʻzbekiston Respublikasi Madaniyat ishlari vazirligi, Fanlar akademiyasi, Buxoro va Xorazm viloyatlari hokimliklari yubiley munosabati bilan belgilangan tadbirlarning oʻz vaqtida bajarilishini taʼminlasinlar. 3. “Oʻzbekturizm” milliy kompaniyasi yubiley qatnashchilarini yuqori darajadagi mehmonxonalarga joylashtirsin. Yubiley ishtirokchilarining yashashi uchun toʻlovlarni Oʻzbekiston Respublikasi fuqarolari uchun belgilangan narxlarda va soʻmda toʻlashga ruxsat etilsin. 4. “Oʻzavtotrans” davlat korporatsiyasi va “Toshshaharyoʻlovchitrans” davlat uyushmasi tashkiliy qoʻmita buyurtmanomalariga binoan yubiley tadbirlari qatnashchilariga transport xizmati koʻrsatsinlar. 5. “Oʻzbeksavdo” davlat uyushmasi yubiley tantanalari oʻtkaziladigan joylarda namunali savdo xizmati koʻrsatishni tashkil etsin. 6. “Oʻzbekiston havo yoʻllari” milliy aviakompaniyasi Buxoro va Xiva shaharlarining 2500 yilligini oʻtkazish tashkiliy qoʻmitasi buyurtmanomasiga binoan tegishli yoʻnalishlar boʻyicha maxsus reyslar tashkil qilsin. 7. Oʻzbekiston Respublikasi Moliya vazirligi belgilangan tartibda respublika budjetidan mablagʻ ajratsin. Bevosita Buxoro va Xiva shaharlarida oʻtadigan tadbirlarning sarf-xarajatlari mazkur viloyatlarning ichki imkoniyatlari hamda homiylar hisobidan qoplanishi nazarda tutilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
OZIQ-OVQAT MAHSULOTLARINING AYRIM TURLARINI SOTIShNI TARTIBGA SOLISh YuZASIDAN QOʻShIMChA ChORA-TADBIRLAR TOʻGʻRISIDA
(resolution, 2003-10-16)

Vazirlar Mahkamasi shuni qayd etadiki, Qoraqalpogʻiston Respublikasi Vazirlar Kengashi, viloyatlar, shaharlar va tumanlarning hokimliklari, “Oʻzbeksavdo” Davlat aksionerlik uyushmasi, “Oʻzbekbirlashuv” soliq va huquqni muhofaza qilish organlari tomonidan nazoratning susaytirilganligi natijasida jismoniy va yuridik shaxslar oziq-ovqat mahsulotlarini muvofiqlik va sifat sertifikatlari boʻlmagan holda, belgilanmagan joylarda va jihozlanmagan savdo nutqlarida amaldagi sanitariya normalari va savdo qoidalariga rioya etmasdan sotishi faktlari hamon mavjuddir. Isteʼmolchilarning huquqlarini himoya qilishni, savdo-sotiqning zarur sanitariya shartlariga rioya etilishini taʼminlash, aholi sogʻligʻiga zarar yetkazish hollarining oldini olish, shuningdek oziq-ovqat mahsulotlari savdosini tashkil etishda tegishli tartib oʻrnatish maqsadida Vazirlar Mahkamasi qaror qiladi: 2. Shunday tartib oʻrnatilsinki, ushbu qarorning 1-bandida koʻrsatilgan oziq-ovqat mahsulotlarini sotish chogʻida ularga Respublika pul-kredit siyosati komissiyasining 1997-yil 23-apreldagi 1318/1218-son qarorining savdo korxonalari va tashkilotlari uchun 20 foizgacha miqdorda rentabellikning eng yuqori darajasi boʻyicha cheklashlarni joriy etish qismidagi shartlari tatbiq etiladi. Mana shu shartlarga rioya etilmagan taqdirda tovar olib qoʻyiladi, uning sotuvchilariga nisbatan esa amaldagi qonunlarga muvofiq qatʼiy maʼmuriy javobgarlik choralari qoʻllaniladi. 3. Qarorning 1 va 2-bandlari bajarilishini taʼminlash uchun javobgarlik Oʻzbekiston Respublikasi davlat soliq qoʻmitasi, Ichki ishlar vazirligi, Moliya vazirligi huzuridagi Monopoliyadan chiqarish va raqobatni rivojlantirish qoʻmitasi, Qoraqalpogʻiston Respublikasi Vazirlar Kengashi, viloyatlar, shaharlar va tumanlarning hokimliklari zimmasiga yuklansin. 4. Oʻzbekiston Respublikasi Davlat soliq qoʻmitasi 1-bandda koʻrsatilgan oziq-ovqat mahsulotlari turgʻun savdo nuqtalaridan tashqarida, shuningdek amaldagi savdo qoidalarini buzib sotilayotgan hollarda ana shu mahsulotlar savdosini toʻxtatib, aybdor shaxslarga nisbatan maʼmuriy choralar qoʻllansin, hatto mahsulotlarni olib qoʻyib keyinchalik ularni qonunlarda belgilangan tartibda musodara qilsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari musodara etilgan oziq-ovqat mahsulotlari tegishli sud organlarining qarorlari asosida 10 kun muddatda baholanishi hamda maxsus doʻkonlar orqali sotishga yuborilishini taʼminlasinlar. 6. Oʻzbekiston Respublikasi Adliya vazirligi ikki hafta muddatda amaldagi qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisidagi takliflarni kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Usmonov va Davlat soliq qoʻmitasi (V.Beganov) zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-07-22)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: 1996-yil 6-noyabrda Toshkent shahrida imzolangan Oʻzbekiston Respublikasi Hukumati bilan Maldiv Respublikasi Hukumati oʻrtasida oʻzlarining tegishli hududlariaro va hududlaridan tashqarida havo qatnovlari toʻgʻrisidagi Bitim; 1996-yil 11-dekabrda Toshkent shahrida imzolangan Oʻzbekiston Respublikasi Hukumati bilan Bahrayn Davlati Hukumati oʻrtasida havo qatnovlari toʻgʻrisidagi Bitim. 2. Bosh vazir oʻrinbosari Q.R. Rahimov, tashqi ishlar vaziri A.X. Kamilov Oʻzbekiston Respublikasining mazkur Bitimda nazarda tutilgan majburiyatlarini oʻz vaqtida bajarilishi ustidan nazoratni taʼminlasinlar.
“OʻZBEKISTON BELGISI” KOʻKRAK NISHONINI TAʼSIS ETISH TOʻGʻRISIDA
(decree, 2017-09-18)

Milliy maʼnaviyatimiz, madaniy merosimiz va umuminsoniy qadriyatlar zaminida yuksak vatanparvarlik tuygʻusini va mehnatsevarlik fazilatlarini oʻzida mujassamlashtirgan, Vatanimiz obroʻsini, shon-shuhrati va sharafini yuksaltirish yoʻlida xizmat qilayotgan, Oʻzbekistonda kelajagi buyuk davlat barpo etishda hamda mamlakatimiz ichki va tashqi hayotida faol ishtirok etayotgan fuqarolarni ragʻbatlantirish maqsadida: 1. “Oʻzbekiston belgisi” koʻkrak nishoni taʼsis etilsin. 2. “Oʻzbekiston belgisi” koʻkrak nishoni toʻgʻrisidagi Nizom tasdiqlansin (ilova qilinadi). 3. “Oʻzbekiston belgisi” koʻkrak nishoni tavsifi tasdiqlansin (ilova qilinadi). 1. “Oʻzbekiston belgisi” koʻkrak nishoni bilan milliy maʼnaviyat, madaniy meros va umuminsoniy qadriyatlar negizida yuksak vatanparvarlik, xalqparvarlik, fidoyilik tuygʻusini va mehnatsevarlik fazilatlarini oʻzida mujassamlashtirgan, Vatanimiz obroʻsi, shon-shuhrati va sharafini yuksaltirishga hamda uning xalqaro nufuzini oshirishga xizmat qilayotgan, mamlakatning ijtimoiy-siyosiy hayotida faol ishtirok etib, namuna koʻrsatayotgan yoshlar taqdirlanadi. 2. “Oʻzbekiston belgisi” koʻkrak nishoniga nomzodlar Oʻzbekiston yoshlar ittifoqining quyi tashkilotlari va jamoatchilik tomonidan taqdim etiladi. 3. “Oʻzbekiston belgisi” koʻkrak nishoni Oʻzbekiston yoshlar ittifoqi Markaziy Kengashining qarori asosida beriladi. 4. “Oʻzbekiston belgisi” koʻkrak nishoni bilan taqdirlash tartibi Oʻzbekiston yoshlar ittifoqi Markaziy Kengashi tomonidan belgilanadi. 5. “Oʻzbekiston belgisi” koʻkrak nishoni hamda uning guvohnomasi taqdirlanganlarga tantanali vaziyatda Oʻzbekiston yoshlar ittifoqi Markaziy Kengashining raisi tomonidan topshiriladi. 6. “Oʻzbekiston belgisi” koʻkrak nishoni takroran berilmaydi. 7. “Oʻzbekiston belgisi” koʻkrak nishoni koʻkrakning chap tomoniga taqiladi. “Oʻzbekiston belgisi” koʻkrak nishoni 1,0 mikron qalinlikdagi oltin bilan qoplangan 925 probali kumushdan tayyorlanadi va diametri 22 millimetrni tashkil etadigan halqadan iborat boʻladi. Nishonning markazida mustaqillik ramzi — kumush tusdagi Humo qushi tasviri aks ettiriladi. Humo qushi ortidagi rangli emal bilan ishlangan fon Oʻzbekistonning goʻzalligi va boyligini ifodalaydi. Yuqorida, Humo qushining tepasida Oʻzbekiston Davlat gerbining ramzi — musamman aks ettiriladi. Uning markazida diametri 2,5 millimetrli fianit kristali joylashtiriladi. Humo qushini dafna novdalari oʻrab turadi. Belgining ostki qismida, Humo qushining tagidagi oq fonda “O'ZBEKISTON” yozuvi bitilgan Oʻzbekiston Respublikasining bayrogʻi aks ettiriladi. Harflarning balandligi 0,8 millimetr. Nishonning orqa tomoni tekis boʻlib, oʻrtasida burab mahkamlanadigan murvati bor. Uning pastki qismida nishonning tartib raqami 1,0 millimetrli harflar bilan bitib qoʻyiladi.
XORIJIY SARMOYALAR IShTIROKIDAGI KORXONALARGA BANK XIZMATINI TAKOMILLAShTIRIShGA OID QOʻShIMChA ChORA-TADBIR TOʻGʻRISIDA
(decree, 2021-04-30)

Xorijiy sarmoyalar ishtirokidagi korxonalar faoliyati uchun qulay shart-sharoitlarni yaratish, ularga bank xizmatini yaxshilash, Oʻzbekiston Respublikasi iqtisodiyotiga xorijiy sarmoyalar jalb etilishini ragʻbatlantirish maqsadida: 1. Quyidagilar belgilab qoʻyilsin: Oʻzbekiston Respublikasi hududida xorijiy sarmoyalar ishtirokida barpo etilgan korxonalar oʻz xohishlariga koʻra bir yoki bir qancha bank muassasalarida soʻm va xorijiy valyutada talab qilib olinadigan depozit hisobvaraqlariga ega boʻlishga haqlidirlar. 2. Oʻzbekiston Respublikasi Vazirlar Mahkamasi va Markaziy banki bir hafta muddatda amaldagi normativ hujjatlarga ushbu Farmondan kelib chiqadigan oʻzgartish va qoʻshimchalar kiritsin. 3. Mazkur Farmonning bajarilishini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
AHOLIGA SOTILADIGAN AVTOMOBIL BENZININING ChAKANA NARXLARINI OʻZGARTIRISh TOʻGʻRISIDA
(resolution, 1997-10-29)

Vazirlar Mahkamasi qaror qiladi: 1. 1997-yil 15-iyuldan boshlab aholiga sotiladigan avtomobil benzinining chakana narxi 1 litri uchun 20 soʻm miqdorida belgilansin. 2. Belgilab qoʻyilsinki, Oʻzbekiston Respublikasi Ijtimoiy taʼminot vazirligi belgilagan roʻyxatlar boʻyicha urush qatnashchilari va faxriylari, urush va mehnat nogironlari oyiga umumiy summasi 400 soʻm doirasida avtomobil benzinining 1 litrini 10 soʻmdan imtiyozli narxda sotib olish huquqiga ega boʻladilar. Shaxslarning koʻrsatib oʻtilgan toifalariga koʻrsatib oʻtilgan summadan ortiqcha avtobenzinning 1 litri 20 soʻmdan sotiladi. 3. Oʻzbekiston Respublikasi Moliya vazirligi bozor va bozordan tashqari fondlar boʻyicha narxlar darajasini muvofiqlashtirgan holda avtomobil benzinining yangi chakana narxlari preyskurantlarini tasdiqlasin hamda barcha manfaatdor vazirliklar, idoralar, korxonalar va tashkilotlarga yetkazsin. 4. “Oʻzdavneftmahsulot” davlat-aksionerlik birlashmasi, uning joylardagi organlari avtomobil benzinini naqd pulga sotuvchi avtomobil yonilgʻisi quyish shoxobchalaridagi avtomobil benzini qoldiqlarini 1997-yil 15-iyuldagi holatiga koʻra qayta baholasinlar. Qayta baholashdan olingan summa toʻlaligicha korxonalarning yalpi daromadida hisobga olinadi va unga belgilangan tartibda soliq solinadi. 5. Oʻzbekiston Respublikasi Vazirlar Mahkamasining 1996-yil 29-noyabrdagi 423-son qarori oʻz kuchini yoʻqotgan deb hisoblansin.
DAVLAT BUDJETI HISOBIDAN MABLAGʻ BILAN TAʼMINLANADIGAN MUASSASALAR VA TAShKILOTLAR FAOLIYATINI TARTIBGA SOLISh TOʻGʻRISIDA
(resolution, 2016-05-02)

Davlat budjeti hisobidan mablagʻ bilan taʼminlanadigan muassasalar va tashkilotlar faoliyatini tartibga solish, budjetdan ajratilayotgan mablagʻlardan oqilona va samarali foydalanishni taʼminlash maqsadida Vazirlar Mahkamasi qaror qiladi: 1. Moliya vazirligi, mahalliy moliya organlari, budjet hisobidan mablagʻ bilan taʼminlanadigan muassasalar va tashkilotlarga ega boʻlgan vazirliklar va idoralar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda budjetdan mablagʻ bilan taʼminlanadigan barcha muassasalar va tashkilotlarni 1997-yil 15-noyabrgacha yalpi roʻyxatdan oʻtkazsinlar hamda ular bundan buyon yuridik shaxs sifatida faoliyat koʻrsatishining maqsadga muvofiqligini aniqlasinlar. 2. Vazirliklar va idoralar Moliya vazirligi bilan kelishgan holda oʻzlariga qarashli budjetdan mablagʻ bilan taʼminlanadigan muassasalar va tashkilotlarning, rahbarlar va toifalar boʻyicha mutaxassislar sonining nisbatini nazarda tutgan holda, namunaviy shtatlar jadvalini ikki oy muddatda ishlab chiqsinlar va tasdiqlasinlar. 3. 1998-yildan boshlab, budjetdan mablagʻ bilan taʼminlanadigan muassasalar va tashkilotlarning shtatlar jadvali va xarajatlar smetalari: respublika budjetidan mablagʻ bilan taʼminlanadiganlariniki — Moliya vazirligida, mahalliy budjetlardan mablagʻ bilan taʼminlanadiganlariniki — tegishli moliya organlarida majburiy ravishda roʻyxatdan oʻtkazilishi belgilab qoʻyilsin. Budjetdan mablagʻ bilan taʼminlanadigan muassasalar, tashkilotlar rahbarlariga shtat jadvallari moliya organlarida roʻyxatdan oʻtkazilgunga qadar yangi shtat jadvallarini amalga kiritish, shuningdek amaldagi shtat jadvallariga oʻzgartirishlar kiritish taqiqlab qoʻyilsin. 4. Bank muassasalari 1998-yil 1-yanvardan boshlab budjetdan mablagʻ bilan taʼminlanadigan muassasalar va tashkilotlarning shtatlar jadvallari va xarajatlar smetalari Moliya vazirligida yoki tegishli moliya organlarida roʻyxatdan oʻtkazilgan taqdirdagina xodimlarga ish haqi toʻlash uchun mablagʻlar bersinlar. 5. Moliya vazirligi va respublika moliya organlari belgilangan shtatlarga, lavozim maoshlariga va xarajatlar smetasiga rioya qilmagan budjetdan mablagʻ bilan taʼminlanadigan muassasalar va tashkilotlarning xarajatlarini mablagʻ bilan taʼminlashni toʻxtatib qoʻysinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S. Hamidov va A.A. Azizxoʻjayev zimmasiga yuklansin.
ALKOGOLLI MAHSULOTLARGA AKSIZ SOLIGʻI STAVKALARINI OʻZGARTIRISh TOʻGʻRISIDA
(resolution, 2001-05-16)

Oʻzbekiston Respublikasi Vazirlar Mahkamasining “1997-yilda Oʻzbekiston Respublikasini ijtimoiy-iqtisodiy rivojlantirish va Davlat budjetining asosiy koʻrsatkichlari prognozi toʻgʻrisida” 1996-yil 31-dekabrdagi 469-son qaroriga 14-1-ilovani qisman oʻzgartirish yuzasidan Vazirlar Mahkamasi qaror qiladi: 1. 1997-yil 15-iyuldan boshlab respublikada ishlab chiqariladigan alkogolli mahsulotlarga aksiz stavkalarining quyidagi miqdorlari belgilansin (aksiz soligʻini hisobga olgan holda sotish narxlari boʻyicha tovarlar qiymatiga nisbatan foizlarda); konyak‎ — 65‎ spirtsiz vino ‎ — 50‎ spirtli vino ‎ — 40‎ shampan vinosi ‎ — 45‎ balzam‎ — 40‎ respublika korxonalari (“Oʻzkimyosanoat” uyushmasi korxonalaridan tashqari) tomonidan ishlab chiqariladigan oziq-ovqat spirti ‎ — 40‎ “Oʻzkimyosanoat” uyushmasi korxonalari uchun spirtga aksiz soligʻi stavkasi 10 foiz miqdorida saqlab qolinsin. 2. “Oʻzkimyosanoat” uyushmasi korxonalaridan tashqari respublika korxonalari tomonidan ishlab chiqariladigan spirt boʻyicha toʻlangan aksiz soligʻi summasi ular ishlab chiqargan alkogolli mahsulotlar tannarxiga qoʻshilishi nazarda tutilsin. 3. Oʻzbekiston Respublikasi Moliya vazirligi, Davlat soliq qoʻmitasi alkogolli mahsulotlarga aksiz soliqlari toʻgʻri hisoblanishi va toʻlanishi ustidan nazoratni taʼminlasinlar. 4. Mazkur qarorning bajarilishini nazorat qilish Bosh vazirning oʻrinbosari B.S.Hamidov zimmasiga yuklansin.
1997-yilning III choragi uchun naqd pul emissiyasi darajasi va kassa rejasi parametrlari toʻgʻrisida
(resolution, 2021-02-22)

Naqd pul muomalasini yanada mustahkamlash, respublika mintaqalarida naqd pul aylanishi tezlashishi uchun barcha darajadagi rahbarlar va mansabdor shaxslarning javobgarligini oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasida, viloyatlar, shaharlar va tumanlarda 1997-yilning III choragi uchun naqd pul emissiyasi darajasi va kassa rejasi prognoziga 1-ilovaga* muvofiq rozilik berilsin. Qoraqalpogʻiston Respublikasi Vazirlar Kengashi Raisi, viloyatlar, shaharlar va tumanlar hokimlari nakd pul mablagʻlari emissiyasi darajasi va kassa rejalarining belgilangan parametrlari bajarilishi ustidan doimiy va amaliy nazoratni taʼminlasinlar. 2. “Oʻzbeksavdo” davlat uyushmasi, Oʻzbekbirlashuv, “Oʻzmaishiyxizmatuyushma”, “Oʻzavtotrans” korporatsiyasi, “Oʻzbekiston havo yoʻllari” milliy aviakompaniyasi, “Oʻzbekiston temir yoʻllari” davlat-aksionerlik kompaniyasi, “Toshshaharyoʻlovchitrans” uyushmasi Oʻzbekiston Respublikasi Aloqa vazirligi, Kommunal xizmat koʻrsatish vazirligi, chakana savdo tarmogʻiga ega boʻlgan va aholiga pulli xizmatlar koʻrsatuvchi boshqa vazirliklar va idoralar hokimliklar bilan birgalikda xizmatlar koʻrsatish sohasini kengaytirish va mahalliy bozorlarni zarur turdagi xalq isteʼmol tovarlari bilan toʻldirish boʻyicha aniq chora-tadbirlar koʻrsinlar. Vazirlar Mahkamasi majmuilari rahbarlari mazkur bandning amalga oshirilishi ustidan nazorat oʻrnatsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi markaziy banki raisi F.M. Mullajonov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-07-09)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1997-yil 15-yanvar kuni Praga shahrida imzolangan Oʻzbekiston Respublikasi bilan Chexiya Respublikasi oʻrtasida investitsiyalarni ragʻbatlantirish va himoya qilish toʻgʻrisidagi Shartnoma; Oʻzbekiston Respublikasi tomonidan 1997-yil 9-yanvarda imzolangan “Interfaks” axborot agentligi bilan hamkorlikning asosiy tamoyillari toʻgʻrisidagi Bitim (7-moddadan tashqari, izoh bilan). 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri ushbu xalqaro shartnomalarda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
OʻZBEKISTON RESPUBLIKASI DAVLAT BOJXONA QOʻMITASINI TASHKIL QILISH TOʻGʻRISIDA
(decree, 2025-04-01)

Bojxona ishini tashkil qilishni yaxshilash, yagona bojxona siyosatini oʻtkazish, respublika bojxona organlarining tezkorligini hamda ular faoliyatining samaradorligini oshirish, mamlakat iqtisodiy xavfsizligini mustahkamlashda ularning rolini kuchaytirish, shuningdek, bojxona ishi sohasidagi xalqaro hamkorlikni yanada kengaytirish maqsadida: 1. Oʻzbekiston Respublikasi Davlat soliq qoʻmitasi Bosh bojxona boshqarmasining negizida Oʻzbekiston Respublikasi Davlat bojxona qoʻmitasi tashkil qilinib, u bevosita Oʻzbekiston Respublikasi Vazirlar Mahkamasiga boʻysundirilsin. Oʻzbekiston Respublikasi Davlat soliq qoʻmitasi Bosh bojxona boshqarmasining Qoraqalpogʻiston Respublikasi, viloyatlar va Toshkent shahrida ishlab turgan bojxona xizmatlari negizida Oʻzbekiston Respublikasi Davlat bojxona qoʻmitasining tegishli hududiy boshqarmalari tuzilsin. 4. Shu narsa belgilansinki, Oʻzbekiston Respublikasi Davlat bojxona qoʻmitasi tomonidan oʻz vakolati doirasida amaldagi qonun hujjatlariga muvofiq qabul qilingan qarorlar mulkchilik shakllaridan qatʼi nazar, barcha jismoniy va yuridik shaxslarning ijro etishlari uchun majburiydir. 6. Oʻzbekiston Respublikasi Vazirlar Mahkamasi ikki hafta muddatda Oʻzbekiston Respublikasi Davlat bojxona qoʻmitasining faoliyatini tashkil etish toʻgʻrisida qaror qabul qilsin. 7. “Oʻzbekiston Respublikasi Bosh davlat soliq boshqarmasini Oʻzbekiston Respublikasi Davlat soliq qoʻmitasiga oʻzgartirish toʻgʻrisida” Oʻzbekiston Respublikasi Prezidentining 1994-yil 18-yanvardagi Farmonining ikkinchi bandi oʻz kuchini yoʻqotgan deb hisoblansin, shuningdek, mazkur Farmonning kirish qismidagi “va bojxona” soʻzlari olib tashlansin.
OʻZBEKISTON RESPUBLIKASIDA XORIJIY INVESTITSIYaLAR IShTIROKIDAGI KORXONALARNI TAShKIL ETISh, DAVLAT ROʻYXATIDAN OʻTKAZISh VA TUGATISh TARTIBI TOʻGʻRISIDA
(resolution, 2017-05-10)

“Xorijiy investitsiyalar ishtirokidagi korxonalarga beriladigan qoʻshimcha ragʻbatlantirishlar va imtiyozlar toʻgʻrisida”gi Farmonga muvofiq, shuningdek Oʻzbekiston Respublikasi hududida xorijiy investitsiyalar ishtirokidagi korxonalarni tashkil etish va davlat roʻyxatidan oʻtkazish tartibini soddalashtirish, qoʻshma ishlab chiqarish korxonalarini tashkil etishni va ularning samarali faoliyat koʻrsatishini ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi Adliya vaziri zimmasiga Adliya vazirligining xodimlari tomonidan xorijiy investitsiyalar ishtirokidagi korxonalarni tashkil etish va roʻyxatdan oʻtkazish tartibi va muddatlariga qatʼiy rioya etilishi uchun shaxsan javobgarlik yuklansin. Xorijiy investitsiyalar ishtirokidagi korxonalarning davlat roʻyxatidan oʻtkazilishi valyuta hisob raqamlarini ochish va ularning tashqi iqtisodiy faoliyat ishtirokchilari sifatida qayta roʻyxatdan oʻtkazilmasdan tashqi iqtisodiy faoliyatni amalga oshirishlari uchun asos hisoblanadi. 2. Muassislar taʼsis shartnomasida belgilangan muddatda ustav jamgʻarmasini shakllantirish boʻyicha oʻz majburiyatlarini bajarishgan taqdirda, 1997-yil 1-yanvargacha davlat roʻyxatidan oʻtgan korxonalar uchun, mazkur korxonalar davlat roʻyxatidan oʻtkazilgan vaqtda amalda boʻlgan qonunchilikka muvofiq, xorijiy investitsiyalar ishtirokidagi korxonalar maqomi va kafolatlar saqlab qolinsin. Belgilab qoʻyilsinki, taʼsis hujjatlariga kiritilgan oʻzgartirishlar va qoʻshimchalarni qayta roʻyxatdan oʻtkazishni, shuningdek koʻrsatib oʻtilgan korxonalarni Davlat reyestridan chiqarishni Oʻzbekiston Respublikasi Adliya vazirligi va uning hududiy organlari amalga oshiradi. 3. Oʻzbekiston Respublikasi Adliya vazirligi manfaatdor idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki hafta muddatda xorijiy investitsiyalar ishtirokidagi korxonalarga mansub boʻlmagan xorijiy yuridik va jismoniy shaxslar qatnashgan korxonalarni roʻyxatdan oʻtkazishni tartibga soluvchi nizomni ishlab chiqsin va Vazirlar Mahkamasiga taqdim etsin. 4. Oʻzbekiston Respublikasi Tashqi iqtisodiy aloqalar vazirligi Adliya vazirligi va Davlat mulki qoʻmitasi bilan birgalikda Oʻzbekiston Respublikasi rezidentlari hisoblangan yuridik va jismoniy shaxslar ishtirokida chet elda korxonalar, shuʼba korxonalar, filiallar hamda vakolatxonalar tashkil etish va ularning faoliyat koʻrsatishi tartibi toʻgʻrisidagi nizomni bir oy muddatda ishlab chiqsin va tasdiqlasin. 6. Vazirlar Mahkamasining “Oʻzbekiston Respublikasida xorijiy investitsiyalar ishtirokidagi korxonalarni tashkil etish, davlat roʻyxatidan oʻtkazish va ularning faoliyati tartibini takomillashtirish toʻgʻrisida” 1996-yil 12-fevraldagi 55-son qarori oʻz kuchini yoʻqotgan, deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.